ddrg/super_eurlex huggingface dataset:
Neuvoston päätös, tehty 17 päivänä huhtikuuta 2000, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 129 , 09/05/2000 s. 0001 - 0001



Neuvoston päätös, tehty 17 päivänä huhtikuuta 2000, Euratomin hankintakeskuksen neuvoa-antavan komitean jäsenen nimeämisestä (2000/C 129/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön(1) X artiklan sellaisena kuin se on viimeksi muutettuna 1 päivänä tammikuuta 1955 tehdyllä päätöksellä 95/1/EY/Euratom/EHTY(2), ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka R.W.P. STEURin erottua, mistä neuvosto sai tiedon 14 päivänä helmikuuta 2000, on aiheellista täyttää kyseinen paikka, ja Alankomaiden hallitus esitti ehdokkaan 14 päivänä helmikuuta 2000, ON PÄÄTTÄNYT SEURAAVAA: Ainoa artikla Nimetään Marie-Elise M.G. HOEDEMAKERS Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka. Tehty Luxemburgissa 17 päivänä huhtikuuta 2000. Neuvoston puolesta Puheenjohtaja L. Capoulas Santos (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 186, 2.7.1999, s. 1.
2000/332/EY: Komission päätös, tehty 25 päivänä huhtikuuta 2000, vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (tiedoksiannettu numerolla K(2000) 1052) (ETA:n kannalta merkityksellinen teksti)



Virallinen lehti nro L 114 , 13/05/2000 s. 0040 - 0041



Komission päätös, tehty 25 päivänä huhtikuuta 2000, vastaavuusvaatimukset elävien simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta täyttävien kolmansien maiden luettelon laatimisesta tehdyn päätöksen 97/20/EY muuttamisesta (tiedoksiannettu numerolla K(2000) 1052) (ETA:n kannalta merkityksellinen teksti) (2000/332/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan 3 kohdan b alakohdan, sekä katsoo seuraavaa: (1) Komission päätöksessä 97/20/EY(3), sellaisena kuin se on viimeksi muutettuna päätöksellä 98/571/EY(4), vahvistetaan luettelo kolmansista maista, joista on lupa tuoda ihmisravinnoksi tarkoitettuja eläviä simpukoita, piikkinahkaisia, vaippaeläimiä ja merikotiloita missa tahansa muodossa. (2) Komission päätöksessä 2000/333/EY(5) vahvistetaan Vietnamin sosialistisesta tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevat erityisedellytykset, minkä vuoksi päätös 97/20/EY olisi muutettava Vietnamin sosialistisen tasavallan lisäämiseksi luettelon I osaan. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/20/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä huhtikuuta 2000. Komission puolesta David Byrne Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 6, 10.1.1997, s. 46. (4) EYVL L 277, 14.10.1998, s. 42. (5) Ks. tämän virallisen lehden sivu 42. LIITE Luettelo kolmansista maista, joista on lupa tuoda ihmisravinnoksi tarkoitettuja eläviä simpukoita, piikkinahkaisia, vaippaeläimiä ja merikotiloita missä tahansa muodossa I Kolmannet maat, joista on tehty erityinen päätös neuvoston direktiivin 91/492/ETY perusteella AU Australia CL Chile MA Marokko PE Peru VN Vietnamin sosialistinen tasavalta KR Etelä-Korea TN Tunisia TR Turkki II Kolmannet maat, joista voidaan tehdä väliaikainen päätös neuvoston päätöksen 95/408/EY perusteella CA Kanada FO Färsaaret GL Grönlanti NZ Uusi-Seelanti TH Thaimaa (ainoastaan komission päätöksessä 93/25/ETY säädettyjen edellytysten mukaisesti steriloidut tai lämpökäsitellyt tuotteet) US Amerikan yhdysvallat
2000/329/EY: Komission päätös, tehty 18 päivänä huhtikuuta 2000, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, tehdyn päätöksen 97/467/EY muuttamisesta (tiedoksiannettu numerolla K(2000) 1032) (ETA:n kannalta merkityksellinen teksti)



Virallinen lehti nro L 114 , 13/05/2000 s. 0035 - 0036



Komission päätös, tehty 18 päivänä huhtikuuta 2000, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, tehdyn päätöksen 97/467/EY muuttamisesta (tiedoksiannettu numerolla K(2000) 1032) (ETA:n kannalta merkityksellinen teksti) (2000/329/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita tai eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 1 kohdan, sekä katsoo seuraavaa: (1) Komission päätöksessä 97/467/EY(3), sellaisena kuin se on viimeksi muutettuna päätöksellä 2000/212/EY(4), vahvistetaan väliaikaiset luettelot kanin ja tarhatun riistan lihaa tuottavista laitoksista. (2) Brasilia on toimittanut kanin ja tarhatun riistan lihaa tuottavien laitosten luettelon, jonka toimivaltainen viranomainen todistaa olevan yhteisön sääntöjen mukainen. (3) Brasilian osalta voidaan näin ollen laatia väliaikainen luettelo kanin ja tarhatun riistan lihaa tuottavista laitoksista. (4) Päätös 97/467/EY olisi muutettava vastaavasti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liitteessä oleva teksti päätöksen 97/467/EY liitteeseen. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 2000. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 289, 28.10.1998, s. 36. (3) EYVL L 199, 26.7.1997, s. 57. (4) EYVL L 65, 14.3.2000, s. 33. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA "País: Brasil/Land: Brasilien/Land: Brasilien/Χώρα: Βραζιλία/Country: Brazil/Pays: Brésil/Paese: Brasile/Land: Brazilië/País: Brasil/Maa: Brasilia/Land: Brasilien >TAULUKON PAIKKA>"
Neuvoston päätös, tehty 17 päivänä huhtikuuta 2000, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 129 , 09/05/2000 s. 0002 - 0002



Neuvoston päätös, tehty 17 päivänä huhtikuuta 2000, Euratomin hankintakeskuksen neuvoa-antavan komitean jäsenen nimeämisestä (2000/C 129/02) EUROOPAN UNIONIN NEUVOSTO, joka ottaa huomioon Euroopan atomienenergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön(1) X artiklan sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY(2), ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka H. M. VAN MARLEn erottua, mistä neuvosto sai tiedon 17 päivänä helmikuuta 2000, on aiheellista täyttää kyseinen paikka, ja Alankomaiden hallitus esitti ehdokkaan 17 päivänä helmikuuta 2000, ON PÄÄTTÄNYT SEURAAVAA: Ainoa artikla Nimetään H. H. KOCKX Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka. Tehty Luxemburgissa 17 päivänä huhtikuuta 2000. Neuvoston puolesta Puheenjohtaja L. Capoulas Santos (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 186, 2.7.1999, s. 1.
2000/310/EY: Komission päätös, tehty 7 päivänä huhtikuuta 2000, Italian toimittaman, Udinen maakunnassa sijaitsevien kalanviljelylaitosten tarttuvaa vertamuodostavan kudoksen kuoliota ja kirjolohen verenvuotoseptikemiaa koskevan suunnitelman hyväksymisestä (tiedoksiannettu numerolla K(2000) 920) (ETA:n kannalta merkityksellinen teksti) (Ainoastaan italiankielinen teksti on todistusvoimainen)



Virallinen lehti nro L 104 , 29/04/2000 s. 0075 - 0076



Komission päätös, tehty 7 päivänä huhtikuuta 2000, Italian toimittaman, Udinen maakunnassa sijaitsevien kalanviljelylaitosten tarttuvaa vertamuodostavan kudoksen kuoliota ja kirjolohen verenvuotoseptikemiaa koskevan suunnitelman hyväksymisestä (tiedoksiannettu numerolla K(2000) 920) (Ainoastaan italiankielinen teksti on todistusvoimainen) (ETA:n kannalta merkityksellinen teksti) (2000/310/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 2 kohdan, sekä katsoo seuraavaa: (1) Jäsenvaltiot voivat toimittaa komissiolle ohjelman, jonka perusteella ne voivat saada hyväksymättömällä alueella sijaitsevalle kalanviljelylaitokselle eräiden kalatautien osalta hyväksytyn laitoksen aseman. (2) Italia on toimittanut komissiolle tarttuvaa vertamuodostavan kudoksen kuoliota (IHN) ja kirjolohen verenvuotoseptikemiaa (VHS) koskevan ohjelman, jolla se hakee viidelle Udinen maakunnassa sijaitsevalle kalanviljelylaitokselle hyväksytyn laitoksen asemaa. (3) Tässä ohjelmassa täsmennetään kyseisten laitosten maantieteellinen sijainti, viranomaisten toteuttamat toimenpiteet, hyväksyttyjen laboratorioiden noudattamat menettelyt, asianomaisten tautien esiintyminen ja niiden torjumiseksi toteutettavat toimenpiteet. (4) Ohjelma on tutkittu, ja sen on todettu olevan direktiivin 91/67/ETY 10 artiklan mukainen. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Italian esittämä viidessä Udinen maakunnassa, Tagliamento-joen yläjuoksulla, sijaitsevassa kalanviljelylaitoksessa sovellettava IHN:ää ja VHS:ää koskeva valvontaohjelma. 2 artikla Italian on saatettava voimaan 1 artiklassa tarkoitetun ohjelman noudattamisen edellyttämät lait, asetukset ja hallinnolliset määräykset. 3 artikla Tämä päätös on osoitettu Italian tasavallalle. Tehty Brysselissä 7 päivänä huhtikuuta 2000. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12.
2000/312/EY: Komission päätös, tehty 7 päivänä huhtikuuta 2000, Saksan toimittaman tarttuvaa vertamuodostavan kudoksen kuoliota ja kirjolohen verenvuotoseptikemiaa koskevan suunnitelman hyväksymisestä (tiedoksiannettu numerolla K(2000) 996) (ETA:n kannalta merkityksellinen teksti) (Ainoastaan saksankielinen teksti on todistusvoimainen)



Virallinen lehti nro L 104 , 29/04/2000 s. 0080 - 0080



Komission päätös, tehty 7 päivänä huhtikuuta 2000, Saksan toimittaman tarttuvaa vertamuodostavan kudoksen kuoliota ja kirjolohen verenvuotoseptikemiaa koskevan suunnitelman hyväksymisestä (tiedoksiannettu numerolla K(2000) 996) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2000/312/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 2 kohdan, sekä katsoo seuraavaa: (1) Jäsenvaltiot voivat toimittaa komissiolle ohjelman, jonka perusteella ne voivat saada eräiden kalatautien osalta hyväksytyn alueen aseman. (2) Saksa on toimittanut komissiolle tarttuvaa vertamuodostavan kudoksen kuoliota (IHN) ja kirjolohen verenvuotoseptikemiaa (VHS) koskevan ohjelman, jolla se hakee Baden-Württembergissä ja Baijerissa sijaitseville valuma-alueille hyväksytyn alueen asemaa. (3) Tässä ohjelmassa täsmennetään kyseisten alueiden maantieteellinen sijainti, viranomaisten toteuttamat toimenpiteet, hyväksyttyjen laboratorioiden noudattamat menettelyt, asianomaisten tautien esiintyminen ja niiden torjumiseksi toteutettavat toimenpiteet. (4) Ohjelma on tutkittu, ja eräiden alueiden on todettu olevan direktiivin 91/67/ETY 10 artiklan mukaisia. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Saksan liittotasavallan esittämä IHN:ää ja VHS:ää koskeva valvontaohjelma seuraavilla alueilla: - Alue, joka sijaitsee "Wolfegger Aach und Rohrsee" -valuma-alueella; - Alue, joka sijaitsee "Obern Nagold" -valuma-alueella; - "Große Lauter" -alue Tonavan valuma-alueella. 2 artikla Saksan liittotasavallan on saatettava voimaan 1 artiklassa tarkoitetun ohjelman noudattamisen edellyttämät lait, asetukset ja hallinnolliset määräykset. 3 artikla Tämä päätös on osoitettu Saksan liittotasavallalle. Tehty Brysselissä 7 päivänä huhtikuuta 2000. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12.
2000/305/EY: Neuvoston päätös, tehty 30 päivänä maaliskuuta 2000, Euroopan yhteisön ja Sveitsin valaliiton kirjeenvaihtona tehtävästä sopimuksesta yhteinen tietoliikenneverkko/yhteinen järjestelmien rajapinta -järjestelmään (CCN/CSI) yhteisestä passitusmenettelystä tehdyn yleissopimuksen puitteissa



Virallinen lehti nro L 102 , 27/04/2000 s. 0050 - 0051



Neuvoston päätös, tehty 30 päivänä maaliskuuta 2000, Euroopan yhteisön ja Sveitsin valaliiton kirjeenvaihtona tehtävästä sopimuksesta yhteinen tietoliikenneverkko/yhteinen järjestelmien rajapinta -järjestelmään (CCN/CSI) yhteisestä passitusmenettelystä tehdyn yleissopimuksen puitteissa (2000/305/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen ja 3 kohdan ensimmäisen alakohdan, ottaa huomioon komission ehdotuksen, sekä katsoo seuraavaa: (1) Tietokoneavusteinen passitusmenettely otettiin käyttöön yhteistä passitusta käsittelevän EY/EFTA-sekakomitean päätöksellä N:o 1/1999(1). Menettelyn täytäntöönpanon varmistamiseksi olisi tarpeen perustaa kansainvälinen tietokoneverkko, joka mahdollistaa tietojenvaihdon yhteisestä passitusmenettelystä 20 päivänä toukokuuta 1987 tehdyn yleissopimuksen(2), jäljempänä "yleissopimus", sopimuspuolten toimivaltaisten viranomaisten välillä. (2) Euroopan yhteisö on jo kehittänyt yhteinen tietoliikenneverkko/yhteinen järjestelmien rajapinta -järjestelmän (CCN/CSI), joka täyttää tarvittavat vaatimukset. (3) Yhteistä passitusta käsittelevän EY/EFTA-sekakomitean päätöksen N:o 2/1999(3) mukaisesti yhteistä passitusmenettelyä koskevan yleissopimuksen kaikkien sopimuspuolten on käytettävä CCN/CSI-järjestelmää, ja kumppanimaiden rahoitusosuudesta ja muista asiaan liittyvistä seikoista sovitaan yhteisön ja kunkin kumppanimaan kesken. (4) Neuvosto valtuutti Euroopan yhteisöjen komission 22 päivänä lokakuuta 1999 neuvottelemaan yhteistä passitusmenettelyä koskevan yleissopimuksen sopimuspuolena olevan jokaisen yhteisön ulkopuolisen kumppanimaan kanssa kirjeenvaihtona tehtävän sopimuksen CCN/CSI-järjestelmän laajentamisesta kuhunkin niistä. (5) Komissio on neuvotellut CCN/CSI-järjestelmän laajentamisesta Sveitsiin. (6) Tätä laajentamista koskeva kirjeenvaihtona tehty sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Sveitsin välisenä kirjeenvaihtona tehty sopimus yhteinen tietoliikenneverkko/yhteinen järjestelmien rajapinta -järjestelmän (CCN/CSI) laajentamisesta yhteisestä passitusmenettelystä tehdyn yleissopimuksen mukaisesti. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö tai henkilöt, jolla tai joilla on valtuudet allekirjoittaa 1 artiklassa tarkoitettu kirjeenvaihtona tehty sopimus yhteisöä sitovasti. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 30 päivänä maaliskuuta 2000. Neuvoston puolesta J. Sócrates Puheenjohtaja (1) EYVL L 65, 12.3.1999, s. 50. (2) EYVL L 226, 13.8.1987, s. 2. (3) EYVL L 119, 7.5.1999, s. 53.
2000/339/EY: Komission päätös, tehty 7 päivänä maaliskuuta 2000, luettelosta rakennerahastojen tavoite 2 -alueista Ranskassa kaudella 2000-2006 [tiedoksiannettu numerolla K(2000) 553] (Ainoastaan ranskankielinen teksti on todistusvoimainen)



Virallinen lehti nro L 123 , 24/05/2000 s. 0001 - 0288



Komission päätös, tehty 7 päivänä maaliskuuta 2000, luettelosta rakennerahastojen tavoite 2 -alueista Ranskassa kaudella 2000-2006 (tiedoksiannettu numerolla K(2000) 553) (Ainoastaan ranskankielinen teksti on todistusvoimainen) (2000/339/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: (1) Asetuksen (EY) N:o 1260/1999 1 artiklan ensimmäisen kohdan 2 alakohdassa säädetään, että rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä. (2) Asetuksen (EY) N:o 1260/1999 4 artiklan 2 kohdan ensimmäisessä alakohdassa säädetään, että komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla. (3) Rakennerahastojen tavoitteen 2 kohdeväestön enimmäismäärä jäsenvaltioittain kaudeksi 2000-2006 vahvistetaan komission päätöksessä 1999/503/EY(2) asetuksen (EY) N:o 1260/1999 4 artiklan 2 kohdan mukaisesti. Kyseinen enimmäismäärä on Ranskan osalta 18768000 asukasta. (4) Asetuksen (EY) N:o 1260/1999 4 artiklan 4 kohdassa säädetään, että komissio vahvistaa asianomaisen jäsenvaltion kanssa tiiviissä yhteistyössä tavoitteen 2 kohdealueiden luettelon jäsenvaltioiden ehdotusten perusteella ottaen huomioon kansalliset painopisteet, sanotun kuitenkaan rajoittamatta mainitun asetuksen 6 artiklan 2 kohdassa säädetyn siirtymäkauden tuen soveltamista. (5) Asetuksen (EY) N:o 1260/1999 4 artiklan 11 kohdassa säädetään, että tavoite 2 -alueiden luettelo on voimassa seitsemän vuotta 1 päivästä tammikuuta 2000 alkaen. Jos jollakin alueella on vaikea kriisi, komissio voi kuitenkin jäsenvaltion pyynnöstä muuttaa alueiden luetteloa vuonna 2003 kyseisen 4 artiklan 1-10 kohdan mukaisesti nostamatta kyseisen asetuksen 13 artiklan 2 kohdassa tarkoitettua väestön osuutta kullakin alueella, ON TEHNYT TÄMÄN PÄÄTÖKSEN: 1 artikla Rakennerahastojen tavoite 2 -alueet Ranskassa kaudella 2000-2006 esitetään liitteessä. Luetteloa voidaan muuttaa vuonna 2003. 2 artikla Tämä päätös on osoitettu Ranskan tasavallalle. Tehty Brysselissä 7 päivänä maaliskuuta 2000. Komission puolesta Michel Barnier Komission jäsen (1) EYVL L 161, 26.6.1999, s. 1. (2) EYVL L 194, 27.7.1999, s. 58. LIITE RAKENNERAHASTOJEN TAVOITE 2 -ALUEET RANSKASSA Kausi 2000-2006 >TAULUKON PAIKKA>
2000/353/EY: Komission päätös, tehty 11 päivänä toukokuuta 2000, eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta tehdyn päätöksen 95/94/EY muuttamisesta (tiedoksiannettu numerolla K(2000) 1314) (ETA:n kannalta merkityksellinen teksti)



Virallinen lehti nro L 124 , 25/05/2000 s. 0065 - 0065



Komission päätös, tehty 11 päivänä toukokuuta 2000, eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta tehdyn päätöksen 95/94/EY muuttamisesta (tiedoksiannettu numerolla K(2000) 1314) (ETA:n kannalta merkityksellinen teksti) (2000/353/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siansukuisten eläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY(1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan, sekä katsoo seuraavaa: (1) Komission päätöksessä 93/160/ETY(2), sellaisena kuin se on viimeksi muutettuna päätöksellä 1999/150/EY(3), vahvistetaan luettelo niistä kolmansista maista, joista jäsenvaltiot sallivat siansukuisten kotieläinten siemennesteen tuonnin. (2) Unkari esiintyy tässä luettelossa. (3) Komission päätöksessä 95/94/EY(4), sellaisena kuin se on viimeksi muutettuna päätöksellä 1999/684/EY(5), vahvistetaan luettelo keinossiemennysasemista, jotka on hyväksytty eräistä kolmansista maista peräisin olevan siansukuisten kotieläinten siemennesteen yhteisöön vientiä varten. (4) Unkarin toimivaltaiset eläinlääkintäviranomaiset ovat esittäneet pyynnön OMTV RT. Szekszárd Al-Állomás -keinosiemennysaseman sisällyttämisestä tähän luetteloon. Yhteisö on saanut takuut siitä, että kyseinen asema täyttää direktiivin 90/429/ETY 8 artiklassa vahvistetut vaatimukset. (5) Tästä syystä hyväksyttyjen asemien luetteloa olisi muutettava siten, että siihen lisätään Unkarissa sijaitseva OMTV RT. Szekszárd Al-Állomás. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 95/94/EY liitteeseen Unkaria koskevan osan 3 loppuun ilmaisu seuraavasti: "- OMTV RT. Szekszárd Al-Állomás 7101 Szekszárd Móricz Zsigmond u. Unkari Hyväksyntänumero: H 06". 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä toukokuuta 2000. Komission puolesta David Byrne Komission jäsen (1) EYVL L 224, 18.8.1990, s. 62. (2) EYVL L 67, 19.3.1993, s. 27. (3) EYVL L 49, 25.2.1999, s. 40. (4) EYVL L 73, 1.4.1995, s. 87. (5) EYVL L 270, 20.10.1999, s. 32.